महिलाएं अपने आपको कमजोर समझें : मिश्रा
फरीदाबाद| एलायंसक्लब अारोग्या, वर्धमान महावीर सेवा सोसायटी एवं भारत विकास परिषद शाखा एनआईटी के सान्निध्य में सेक्टर-17 स्थित कम्युनिटी सेंटर में अंतर्राष्ट्रीय महिला दिवस मनाया गया। इसमें महिलाओं को सशक्त, मजबूत बने रहने की अपील की गई। इस मौके पर मुख्य अतिथि के रूप में डिस्ट्रिक्ट गवर्नर पुनीत मिश्रा ने कहा कि महिला वह होती है जो दो घरों को चलाती है। एक मायका और दूसरा ससुराल। इसलिए इनका मुकाबला कोई नहीं कर सकता। उन्होंने कहा नारी का सम्मान करना चाहिए और उन्हें आत्मनिर्भर बनाने में सदैव अपना योगदान देना चाहिए। उन्होंने महिलाओं से आह्वान किया कि वे अपने आपको कभी कमजोर समझें और हर कार्य में अपनी महत्वपूर्ण भूमिका निभाएं। मंच संचालन डा. लीना एवं निधि जैन ने किया। इस मौके पर सुभाष जैन, टीडी गुलाटी, डीडी शर्मा, निधि जैन, अशोक गुप्ता, अंजू राणा, ऋतु गौर, आशा मिश्रा, डा. शशि गांधी, पुष्पा जैन, पूनम आहूजा, संगीता चिलाना सहित अन्य पदाधिकारी मौजूद थीं।
hin_Deva hin_Deva